ધન્યવાદ અમીરખાન…. તમને સો સો સલામ…. એક ડાયરેક્ટર તરીકે અદ્વિતિય કાર્ય કરવા બદલ તમારા વખાણ કરીએ એટલા ઓછા છે. આ ઉપરાંત પેલા બાળકને ‘બેસ્ટ ચાઈલ્ડ એક્ટર’ નહીં પરંતુ ‘બેસ્ટ એક્ટર’ તરીકેનું રાષ્ટ્રીય સન્માન મળવું જ જોઈએ. તેણે એક બાળકનામાં હોય તેવી તમામ ઊર્મિ અને સંવેદનાઓ જેવી કે હાસ્ય, ગુસ્સો, માનવતા અને વિવિધ ગુણો પોતાની એક જ ભૂમિકામાં ચરિતાર્થ કરી બતાવ્યા છે. આમ તો ચાલુ વર્ષમાં અને આ અગાઉના વર્ષમાં પણ અમુક ફિલ્મો કંઈક શીખવી શકે તે પ્રકારની આવી છે પરંતુ જે હદે ‘તારે જમીન પર’ આપણા હૃદયને સ્પર્શે છે તેવી તો કોઈ પણ નથી. તે સુંદર, સરળ અને અદ્વિતિય છે. સરળતાના જુદા જુદા પડોમાં લપેટાયેલી આ ફિલ્મ માનવીને કોઈ ગહન સંદેશો આપી જાય છે.